《长女适郑示诗三章 其三》
清代·程襄龙

婿也予之徒，九岁侍函丈。翼翼而油油，淳质及蒙养。

熏陶十年而，端士早心赏。命志迥不凡，为文谢浮响。

岂徒青云器，卓有古贤想。昔者桓少君，鲍宣乐偕往。

所贵在同心，高风千载仰。贫富虽易位，斯意良可仿。

娶妇娶和柔，嫁女嫁倜傥。二语本邵坤道善承天，诸福载应广。

作者简介：清安徽歙县人，字夔侣，一字古雪，号雪崖。拔贡生，候选教谕。有《澄潭山房集》、《古雪集》。